Locul unic din România, cu ape vindecătoare. Mulți au scăpat de boli aici
- Emma Cristescu
- 12 mai 2024, 19:53
Stațiunea Slănic Moldova se află la o distanță de 18 km de orașul Târgu Ocna. Aceasta este renumită pentru climatul temperat și pentru un aer excepțional de curat. Aici vin o mulțime de turiști pentru izvoarele cu minerale curative, ale căror calități au fost validate prin dobândirea a numeroase distincții internaționale.
Slănic Moldova, o stațiune unică în Europa
Această staţiune este botezată: „Perla Moldovei” și are amenajate mofete pentru a se putea folosi în scop terapeutic gazul natural mofetic la izvoarele 3 şi 11 cu provenienţă legată de fenomenele vulcanice din Munţii Harghita.
Localitatea este atestată documentar din anul 1755. Izvoarele de ape vindecătoare din această stațiune au fost descoperite din anul 1801. În 1827 a fost construit primul stabiliment balnear unde boierii moldoveni veneau să facă băi (a fost distrus în timpul Primului Război Mondial și ulterior reconstruit).
Turiștii care vin în această stațiune se pot trata de următoarele boli:
- gastrite cronice hiperacide, hipoacide
- ulcere gastrice
- afecţiuni duodenale
- afecţiuni hepatobiliare( colecistite, dischinezii biliare)
- afecţiuni de nutriţie
- afecţiuni ale rinichilor şi ale căilor urinare
- afecţiuni cardiovasculare
- afecţiuni ale nervilor periferici
- afecţiuni post-traumatice
- nevroze astenice
- boli reumatismale degenerative şi diartritice
- afecţiuni respiratorii(astm alergic, rinosinuzite cronice)
- afecţiuni ginecologice
- afecţiuni asociate
Resursele de tratament
- Apele minerale bicarbonate, carbogazoase, sodice, hipertonice, hipotonice.
- Microclimat de salină, gaz de mofetă, bioclimat de odihnă, relaxare.
Apele minerale de la cele peste 20 de izvoare se clasifică, din punct de vedere al compoziției chimice, în următoarele grupe:
- ape minerale clorurosodice, alcaline, carbogazoase, slab sulfuroase, bromurate, iodurate (izvoarele 1 bis, 3, 6, 8, 10, 12, 13, 14, 15);
- ape minerale alcaline, clorurosodice, carbogazoase, hipotone (izvorul Ciunget);
- ape minerale alcaline, slab feruginoase, hipotone (sondele 1 și 2);
- ape minerale sulfuroase, cloruro-sodice, slab carbogazoase (izvorul Cascada);
- ape minerale feruginoase, carbogazoase (izvoarele 14 și Chercheș);
- ape minerale vitriolice – feruginoase (izvorul 8 bis) și vitriolice – silicioase (izvorul 5);
- ape minerale oligominerale (izvorul 300 de Scări).
Microclimatul de salină de la Târgu Ocna unde curanții cu afecțiuni respiratorii sunt transportați organizat din stațiune (în salină, temperatura aerului + 12°C, presiunea atmosferică – 731mm Hg – și umiditatea aerului – 60 – 80% sunt constante.
În această stațiune se face cură internă cu ape minerale; aerosoli, băi cu apă minerală încălzită, inhalații cu ape minerale și medicamente adecvate prescrise, kinetoterapie, hidroterapie, psihoterapie, meloterapie, electroterapie, gimnastică medicală, mofetoterapie.
Obiective turistice din Slănic Moldova
Turiștii pot vizita și Parcul Central din Slănic Moldova. Aici se află fântâni arteziene și cascade antropice, busturi ale unor personalități culturale românești, un modern spațiu de joacă pentru copii, internet wireless și multe alte facilități.
Vizitatorii pot merge și la cazinoul din Slănic Moldova, monument istoric inclus în grupa A având valoarea națională și universală (Cod LMI 2004 – BC II-m-A-00901). Casinoul a fost ridicat de către meșteri italieni și de pe Valea Slănicului în anii 1892-1894, în stilul Art Nouveau după planurile cunoscutului arhitect ieșean George Sterian, împreună cu H. Rick, din inițiaiva arhitectului Nicolae Ghica-Budești, pe atunci efor al Epitropiei „Sf. Spiridon” din Iași, potrivit Doctorulzilei.